1988. na filmu

**[[1988]]. godina bila je značajna za filmsku umjetnost** te je uključivala neke hvaljene filmove, kao što su *[[Opasne veze]]*, *[[Tko je smjestio Zeki Rogeru?]]*, *[[Veliko plavetnilo]]*, *[[Zemlja prije vremena]]*, *[[The Unbearable Lightness of Being (film)|Nepodnošljiva lakoća postojanja]]*, *[[Mississippi u plamenu]]*, *[[Ariel (film)|Ariel]]*, *[[Drowning by Numbers|Utapanje po brojevima]]*, *[[Kratki film o ubijanju]]*, *[[The Last Temptation of Christ (film)|Posljednje iskušenje Krista]]*, *[[Žene na rubu živčanog sloma]]*, *[[Umri muški]]*, *[[Oni žive]]*, *[[Riba zvana Wanda]]*, *[[Pelle osvajač]]*, *[[The Navigator: A Medieval Odyssey|Navigator: Srednjovjekovna pustolovina]]*, *[[Salaam Bombay!]]*, *[[The Thin Blue Line (1988 film)|Tanka plava linija]]* i *[[Beetlejuice|Bubimir]]*.

Značajniji anime filmovi bili su *[[Akira (film)|Akira]]*, koji je uspio probiti se na američkom i europskom tržištu te pokrenuti anime boom na Zapadu, *[[Groblje krijesnica]]*, *[[Kimagure Orange Road: I Want to Return to That Day]]* i *[[Moj susjed Totoro]]*. Na području Jugoslavije, značajniji filmovi bili su *[[Glembajevi]]*, *[[Srce i njena deca]]*, *[[Dom za vešanje]]*, *[[Haloa - praznik kurvi]]*, *[[Sokol ga nije volio]]* i *[[Život sa stricem]]*, koji je nominiran za Zlatni globus za najbolji strani film.

## Događaji
* 7. mart - Američki scenaristi organizirani u Ceh američkih scenarista (WGA) započinju štrajk nastojeći ishoditi bolje tantijeme i više kreativne kontrole od filmskih i televizijskih studija; štrajk koji će potrajati sve do 7. augusta je najduži u historiji u Hollywooda; za razliku od televizijske produkcije, koja je bila značajno poremećena i izazvala prestanak snimanja brojnih popularnih serija, na filmsku produkciju je njen efekt bio neznatan.
* 12. april - Premijerno prikazan *[[Moj susjed Totoro]]*, animirani film japanskog režisera Hayaoa Miyazakija koji će postati jedno od najhvaljeniji anime filmova.
* 22. jun - Premijerno prikazan *[[Tko je smjestio Zeki Rogeru?]]*, Igrano-animirani film Roberta Zemeckisa; ostvarenje radnjom smještenom u klasični Hollywood koje žanrovski kombinira film noir i komediju privlači pažnju inovativnim specijalnim efektima, kao i nastupom Boba Hoskinsa u jednoj od njegovih rijetkih glavnih uloga, te osvaja publiku postavši jednim od komercijalno najuspješnijih filmova godine.
* 12. jul - Premijerno prikazan *[[Die Hard|Umri muški]]*, akcijski film u režiji Johna McTiernana; priča o usamljenom policajcu koji se sticajem okolnosti mora sam suprotstaviti bandi terorista u neboderu osvaja publiku kombinacijom spektakularne akcije i humora, a  Bruce Willis, dotad uglavnom poznat po televizijskim nastupima, postaje jedna od najvećih filmskih zvijezda svog vremena.
* 12. august - Premijerno prikazan *[[The Last Temptation of Christ (film)|Posljednje iskušenje Krista]]*, adaptacija romana Nikosa Kazantzakisa u režiji Martina Scorseea; film u kome Willem Dafoe tumači lik Isusa Krista kao naizgled običnog čovjeka u drevnoj Palestini i, između ostalog, sadrži scenu u kojoj vodi ljubav sa Marijom Magdalenom izaziva strahovite kontroverze i brojne osude iz krščanskih krugova koji smatraju da je previše skrenuo sa teksta Biblije. Prikazivanje u cijelom nizu zemalja je predmet brojnih ograničenja, zabrana, cenzure odnosno prijetnji i terorističkih aktivnosti iz radikalnih kršćanskih krugova, uključujući palež kino-dvorane u Parizu 22. oktobra; zbog svega stiče status jednog od najkontroverznijih, ali i najopskurnijih filmova na kraju 20. vijeka. 
* 16. jul - Premijerno prikazan *[[Akira (film)|Akira]]*, animirani film Katsuhira Otoma, koji se često navodi kao prijelomno ostvarenje ostvaranje japanske animacije, poznat kao jedan od prvih koji se uspio probiti na međunarodno tržište, te mu se često pripisuje pokretanje zanimanja za anime na Zapadu.
* 17. novembar - Premijerno prikazan  *[[Cinema Paradiso]]*, film italijanskog sineasta Giuseppea Tornatorea koji prikazuje odrastanje budućeg sineasta i prijateljstvo sa ostarjelim kino-operatorom u sicilijanskom gradiću; žanrovska kombinacija komedije i sentimentalne drame, kao i brojne filmofilmske refefence, osvajaju kritičare i filmu donose niz prestižnih kritika, potičući svojevrsnu mini-resansu prethodnih godina posrnule italijanske kinematografije. 
* 18. novembar - Premijerno prikazan *[[Zemlja prije vremena]]*, animirani film u režiji Don Bluth, poznat kao jedan od prvih filmova koji dinosaure pokazuje kao profilirane likove u dramaturškoj priči; film postiže izuzetan komercijalni uspjeh i potiče stvaranje izuzetno unosne medijske franšize.
* 21. decembar - Premijerno prikazan *[[Dom za vešanje]]*, film Emira Kusturice posvećen životu Roma; ostvarenje koje miješa žanr sentimentalne drame, komedije i elemente fantastike, i za koga je Goran Bregović napisao izuzetno popularan soundtrack osvaja kritiku širom svijeta te će Kusturici donijeti niz prestižnih nagrada.  
* 21. decembar - Premijerno prikazan film *[[Zaposlena djevojka]]*, film Mike Nicholsa koji žanrovski kombinira romantičnu komediju i socijalno angažiranu dramu; priča o skromnoj djevojci koja se uspinje u korporaciji sa Wall Streta postiže veliki uspjeh i od Melanie Griffith čini veliku zvijezdu.
* tokom godine - Prestanak proizvodnje videorekordera tipa Betamax i Video 2000, čime rat formata videovrpci završava pobjedom VHS-a.
* tokom godine - U SAD je udio kućanstava koje posjeduju videorekorder prvi put nadmašio 50 %.
* tokom godine - Prosječna cijena američke kino ulaznice bila je 4,11 $. Time su se cijene kino ulaznice gotovo udvostručile za samo 12 godina.
* tokom godine - U kino-dvoranama Jugoslavije premijerno prikazana *[[Oaza (film)|Oaza]]*, dugometražni dramski film hrvatskog režisera Zvonimira Maycuga sa Dragicom Reščan u glavnoj ulozi; film je poznat prije svega zbog neglumljenim scenama seksa, zbog kojih je stekao status prvog (hardcore) pornografskog filma u Jugoslaviji; film odnosno remake verzije iz 1984. čije je prikazivanje bilo zabranjeno, a sam Maycug završio na sudu.

## Rođenja

## Smrti

## Najkomercijalniji filmovi u američkim kinima

## Nagrade

**[[Zlatna palma]], Cannes:**
:***[[Pelle Erobreren]]***, Bille August, Danska

**[[Festival igranog filma u Puli|Zlatna arena]], Pula:**
:*[[Život sa stricem]]*, Krsto Papić

## Reference

## Vanjske veze

* 1988.  na Internet Movie Database
* 1988. na filmu  na Numbers
* 100 najhvaljenijih filmova 1988. na Rotten Tomatoes
* Najbolji filmovi 1988.  prema Films101